stanford-oval/wikipedia huggingface dataset:
Gunnar Sarva

Mantere–Sarvan Suomen historia kansakouluille on ilmestynyt 1915.
Väinö Gunnar Sarva, vuoteen 1914 Lindström (7. lokakuuta 1879 Kiikka – 13. maaliskuuta 1952 Helsinki) oli suomalainen rehtori ja oppikirjojen tekijä.
Sarvan vanhemmat olivat ylireviisori Alfred Lindström ja Sofia Amalia Rydman. Hän pääsi ylioppilaaksi 1898 Helsingin suomalaisesta normaalilyseosta ja valmistui Helsingin yliopistosta filosofian kandidaatiksi 1902, lisensiaatiksi 1905 ja tohtoriksi 1915.
Sarva oli Porvoon suomalaisen yhteiskoulun lehtori ja johtaja vuosina 1905–1909, Viipurin suomalaisen reaalilyseon historian ja suomen kielen lehtori vuosina 1909–1911, Suomalaisen normaalilyseon lehtori 1911–1924 sekä samanaikaisesti 1919–1924 Helsingin Koelyseon rehtori, kouluneuvos 1924–1949 ja kouluhallituksen oppikirjaosaston päällikkö 1939–1949. Hän sai professorin arvonimen 1949. Hän julkaisi historian oppikirjoja, joista tunnetuimpia ovat olleet hänen Oskari Mantereen kanssa kirjoittamansa, vielä 1960-luvulla käytössä olleet Keskikoulun yleinen historia I–II (1915–1916) ja Keskikoulun Suomen historia (1918). Vuodesta 1930 Sarva oli Ylioppilastutkintolautakunnan jäsen.
Sarva oli naimisissa 1907-1947 Toini Elisabeth Kekonin (k. 1947) kanssa. Toini Sarvan veli oli jääkärikenraalimajuri Heikki Kekoni. Gunnar Sarvan veli oli Korkeimman oikeuden oikeusneuvos Alfred Sarva (1877–1933). Gunnar Sarva on haudattu Helsingin Hietaniemen hautausmaalle.
Teoksia

Nimellä Gunnar Lindström:
Skotlannin ja Englannin yhdistyminen Suur-Britannian kuningaskunnaksi. Kansanvalistus-seuran toimituksia 126. Mikkeli 1903
Suomen kaupasta Aleksanteri I:sen aikana. I, Järjestymisvuodet 1808-1812, väitöskirja. Weilin & Göös, Helsinki 1905
Miten ruotsinkieli tuli valtakieleksi Suomenmaassa? : pääasiallisesti Julius Krohnin ”Suomen kirjallisuuden vaiheiden” mukaan. Tekijä, Helsinki 1906
Taloudellinen aikakausi Suomen historiassa. WSOY 1906
Rydman: elämäkerrallisia tietoja Rydman-nimisten sukujen jäsenistä. Agricola kustannus, Helsinki 1909
Nimellä Gunnar Sarva:
Kansakoulun Suomen historia ; kirjoittaneet Oskari Mantere ja Gunnar Sarva. Kirja, Helsinki 1915
Kansakoulun yleinen historia ; tekijät Oskari Mantere ja Gunnar Sarva. WSOY 1916
Keskikoulun yleinen historia : oppi- ja lukukirja : keski- ja tyttökouluille sekä seminaareille. 1, Vanha ja keskiaika ; tekijät Oskari Mantere ja Gunnar Sarva. WSOY 1915, 24. painos 1962
Keskikoulun yleinen historia : oppi- ja lukukirja : keski- ja tyttökouluille sekä seminaareille. 2, Uusi aika ; tekijät Oskari Mantere ja Gunnar Sarva. WSOY 1916, 21. painos 1961
Suomen pääsy Jäämerelle : selonteko kysymyksen aikaisemmista vaiheista ; senaatin kulkulaitostoiminnan toimesta laatinut Gunnar Sarva. Senaatin kirjapaino, Helsinki 1917
Suomen historiallisten kuvien selityksiä. I. Koulutarpeiden keskusliike, Helsinki 1919
Viro ja virolaiset ; toim. Gunnar Sarva A. Hankon ym. avulla. WSOY 1919
Historian oppikirja : kansakouluja varten. Edellinen osa ; tekijät Oskari Mantere ja Gunnar Sarva. Kirja, Helsinki 1925
Historian oppikirja : kansakouluja varten. Jälkimmäinen osa ; tekijät Oskari Mantere ja Gunnar Sarva. Kirja, Helsinki 1926
Historian oppikirja : kansakouluja varten : opetussuunnitelmakomitean ehdotuksen mukaan uudistettu laitos ; tekijät Oskari Mantere ja Gunnar Sarva. Kirja, Helsinki 1927, 24. painos 1957
Historian oppikirja keskikouluille. 1, Vanha ja keskiaika ; tekijät Oskari Mantere ja Gunnar Sarva. WSOY 1934
Historian oppikirja keskikouluille. 2, Uusi ja uusin aika ; tekijät Oskari Mantere ja Gunnar Sarva. WSOY 1935
Historian oppikirja lukioluokkia varten. 1 osa, Vanha ja keskiaika ; tekijät Gunnar Sarva, K. V. Niemi. WSOY 1939
Historian oppikirja lukioluokkia varten. 2 osa, Uusi ja uusin aika ; tekijät Gunnar Sarva, K. V. Niemi. WSOY 1944
Rydman : Rydman-suku : Anders Eriksson Rydmans avkomlingar ; koonnut Gunnar Sarva. Helsinki 1952
Gitxanit

Gitxanit (myös muodossa gitksan) ovat Kanadan alkuperäisheimoihin kuuluva kansa jotka lasketaan kuuluvaksi Luoteisrannikon intiaaneihin. Gitxanien kotiseutu kattoi Skeenajoen yläjuoksulta noin 53 000 neliökilometrin alueen. Gitxanit kuuluvat Tsimshianic-kieliperheeseen ja heidän kulttuurinsa edustaa tyypillistä Luoteisrannikon kulttuuria vaikka he asuvat joen eivätkä varsinaisella rannikkoseudulla. Gitxanien naapuriheimoja pohjoisessa ovat nisga'at, lännessä tsimšit ja idässä wet'suweet joista viimeisten kanssa gitxaneilla on pitkät ja syvät suhteet.
Vuoden 2021 väestönlaskennassa vajaat 5000 ihmistä ilmoitti omaavansa gitxsanien sukujuuret.
Kulttuuri

Gitxanit ovat matrilineaarinen heimo joka jakautuu neljään klaaniin: Sammakon, Kotkan, polttopuun ja suden klaaneihin. Jokaisella klaanilla on toisistaan riippumattomassa omistuksessa olevia taloja, arvostetussa asemassa oleva päällikkö sekä perinteiset kalastus - ja asuinalueet.
Noin 5000 gitxania asuu Brittiläisessä Kolumbiassa ja osa heistä asuu heimon perinteisillä asuinalueilla. Gitxanien kieltä kutsutaan gitxsanimaaxiksi.
Gitxsaneille ja naapuriheimoille myönnettiin vuonna 1997 Amerikan alkuperäisasukkaiden oikeudet. Vaikka Kanadan hallitus on myöntänyt oikeudet, varsinaista rauhansopimusta gitxanien ja Kanadan valtion välillä ei ole tehty.
Käännös suomeksi
Rob Kolkman

Rob Kolkman (s. 1972) on hollantilainen yritysjohtaja, joka on toiminut Sanoman toimitusjohtajana 1. tammikuuta 2024 lähtien. Hän on työskennellyt Sanoman palveluksessa ja toiminut sen johtoryhmän jäsenenä vuodesta 2019.
Heiko Gerber

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 11. heinäkuuta 1972 (ikä 52)
Syntymäpaikka:  Stollberg, Saksan demokraattinen tasavalta
Pelipaikka: vasen laitapuolustaja
Pituus: 181 cm
Junioriseurat
:  Chemnitzer FC
Seurat
| Vuodet | Seura | O | (M) |
| 1991–1996 |  Chemnitzer FC | 119 | (9) |
| 1996–1998 |  Arminia Bielefeld | 43 | (2) |
| 1998–1999 |  1. FC Nürnberg | 24 | (2) |
| 1999–2007 |  VfB Stuttgart | 135 | (7) |
| 2007–2009 |  FC Ingolstadt 04 | 50 | (1) |
| 2009–2010 |  SSV Ulm 1846 | 31 | (1) |
| Yhteensä | Yhteensä | 402 | (22) |
Maajoukkue
| 1999 |  Saksa | 2 | (0) |
 Seurajoukkueuran tilastot kattavat vain kansalliset sarjat.
Heiko Gerber (s. 11. heinäkuuta 1972 Stollberg, Saksan demokraattinen tasavalta) on saksalainen uransa lopettanut jalkapalloilija. Pelipaikaltaan hän oli vasen laitapuolustaja.
Gerber pelasi Saksan korkeimmalla sarjatasolla Bundesliigassa yhteensä 199 ottelua, joissa hän teki 11 maalia. Hänen seurojaan pääsarjatasolla olivat Arminia Bielefeld, 1. FC Nürnberg ja VfB Stuttgart. Stuttgartissa pelatessaan Gerber voitti Saksan-mestaruuden kaudella 2006–2007 ja saavutti toisen sijan Saksan cupissa kaudella 2006–2007 sekä Saksan liigacupissa kaudella 2004–2005.
Saksan maajoukkueessa Gerber pelasi kaksi A-maaottelua, molemmat Maanosaliittojen cupissa 1999.
Rob Hulse

Rob Hulse
Robert Hulse (s. 25. lokakuuta 1979 Crewe, Cheshire) on englantilainen jalkapalloilija, joka edustaa Englannin mestaruussarjassa pelaavaa Charlton Athleticia lainalla Englannin Valioliigassa pelaavasta Queens Park Rangersista. Hän on pelipaikaltaan hyökkääjä.
185-senttinen Hulse on edustanut myös Crewe Alexandraa (1999–2003), West Bromwich Albionia (2003–2005) ja Leeds Unitedia (2005–2006).
24. heinäkuuta 2006 Sheffield United osti numerolla 9 pelaavan Hulsen Leedsistä 2,2 miljoonalla punnalla. Debyyttimaalinsa Sheffieldissä hän teki 19. elokuuta 2006 ottelussa Liverpoolia vastaan. Heinäkuussa 2008 Hulse siirtyi Derby Countyyn, jossa pelasi kaksi vuotta. Elokuussa 2010 hän siirtyi Queens Park Rangersiin.
Gregorius Lisitzin

Gregorius Lisitzin (8. huhtikuuta 1865 Käkisalmi − 27. tammikuuta 1930 Helsinki) oli suomalainen vuori-insinööri, filosofian maisteri ja toimitusjohtaja.
Lisitzin pääsi ylioppilaaksi 1885 Viipurin ruotsalaisesta lyseosta. Hän valmistui filosofian kandidaatiksi 1888 ja suoritti vuoritutkinnon 1890. Hän opiskeli sitten Saksassa Freibergin vuoriakatemiassa ja valmistui sieltä vuori-insinööriksi 1892.
Lisitzin oli Suomessa Värtsilän ja Karttulan ruukkien johtajana ja sen jälkeen hän oli Belgialais-Venäläisen vuoriteollisuusyhtymän palveluksessa ja teki tarkastusmatkoja yhtymän teollisusulaitoksille Belgiasta aina Uralille saakka. Lisitzin palasi Suomeen Venäjän vallankumouksen jälkeen ja hän toimi Pitkäranta Bruk Oy:n toimitusjohtajana. Lisitsin oli tunnettu sekä kotimaassa että ulkomailla lämpötekniikan ja erityisesti polttoturpeen käytön asianatuntijana. Hän laati kirjoitelmia ja piti esitelmiä Suomalaisten teknikkojen seurassa ja Viipurin teknillisessä klubissa jonka kunniajäsen hän oli. Lisitzin toimi 1920-luvulla myös Läskelä-Pitkäranta-rautatietoimikunnan puheenjohtajana ja vaikutti siihen että rata saatiin rakennettua.
Gregorius Lisitzin oli naimisissa Eugenie Maria de Ratomskan kanssa. Heidän tyttärensä oli filosofian tohtori, talassologi Eugenie Lisitzin.
Rinnetuulet

1. rinnettä ylös heti auringonnousun jälkeen
2. rinnettä ja laaksoa ylös keskipäivällä
3. rinnettä alas heti auringonlaskun jälkeen
4. rinnettä ja laaksoa alas keskiyöllä. Tuuli on anabaattinen kohdissa 1 ja 2 ja katabaattinen kohdissa 3 ja 4
Rinnetuulet ovat laakson ja rinteen välillä tapahtuvia ilmavirtauksia, jotka johtuvat rinteen lämpötilan muutoksista. Rinnetuulet jaetaan ylöspäin virtaaviin anabaattisiin (Kreikan sanasta 'anabatos' tarkoittaen 'liikkua ylöspäin') ja alaspäin virtaaviin katabaattisiin (Kreikan sanasta 'katabatikos' tarkoittaen 'liikkua alamäkeen').
Syntymekanismi

Anabaattiset rinnetuulet syntyvät tyypillisesti tyynellä aurinkoisella säällä. Virtaukset syntyvät kun aurinko lämmittää ylärinteitä. Rinteiden yläpuolella oleva ilma lämpenee tämän seurauksena, ja syntyy lämmin tuuli mäkeä ylös.
Yöllä ulossäteily jäähdyttää rinteitä ja niiden yläpuolella olevaa ilmaa. Ilman tiheys kasvaa sen jäähtyessä, ja syntyy katabaattisia tuulia. Nämä tuulet ovat yleensä anabaattisia tuulia voimakkaampia.
Rinoplastia

Rinoplastia on  ulkonenän korjausleikkaus, jolla pyritään korjaamaan nenän ulkomuoto kasvonpiirteisiin sopivaksi. Toimenpide on kirurginen.
Historia

Murtuneen nenän plastiikkakirurgian korjaavia menetelmiä mainittiin ensimmäisen kerran Edwin Smithin papyruksessa, joka on Vanhasta valtakunnasta peräisin olevan tekstin transkriptio 3000-2500 eaa.
Ebersin papyrus (n. 1550 eaa.), muinaisegyptiläinen lääketieteellinen papyrus, kuvailee nenäleikkausta rekonstruktiiviseksi plastiikkakirurgian leikkaukseksi, jonka avulla korjataan resektion seurauksena tuhottu nenä. Tällaista silpomista pidettiin tuolloin ja tuossa kulttuurissa ruumiillisena rangaistuksena rikollisista, uskonnollisista, poliittisista ja sotilaallisista rikoksista.
Nenäleikkauksen menetelmiä kuvattiin muinaisessa intialaisessa tekstissä, Sushrutan Sushruta Samhitassa, jossa kerrottiin, että nenä oli korjattu poskesta otetun iholäpän avulla.
Rooman keisarikunnan aikana (27 eaa. - 476 jaa.) tietosanakirjailija Aulus Cornelius Celsus (n. 25 eaa. - 50 jaa) julkaisi 8-osaisen "Lääketieteestä" -kokoelman (De Medicina, n. 14 jKr), joissa kuvattiin nenän ja muiden ruumiinosien korjaamisen ja jälleenrakentamisen plastiikkakirurgian menetelmiä.
Rooman keisarin Julianus Luopion (331-363) henkilökohtainen lääkäri Oribasius (320-400) kirjoitti keisarin pyynnöstä useita teoksia, mukaan lukien 70-osaisen "Lääketieteellinen kokoelma" -teoksen (Collectiones medicae). Tässä teoksessa kuvailtiin kasvovaurioiden jälleenrakentaminen, ompelettomia menetelmiä sulkea haavan, jotka edistävät kirurgisten haavojen paranemista kasvojen kudoksen vääristämättä; kuinka haavan luut puhdistetaan; puhtaanapito, kuinka vaurioitunutta kudosta poistetaan tartunnan estämiseksi ja haavan paranemisen nopeuttamiseksi; miten autologisia iholäppiä käytetään vaurioituneen posken, kulmakarvojen, huulen tai nenän korjaamiseksi, jonka avulla palautetaan potilaan normaali ulkonäkö.
Rise to It

| ”Rise to It” Kiss |
| --- | --- | --- |

Singlen tiedot
 Albumilta: Hot in the Shade
 B-puoli: ”Silver Spoon”
 Äänitetty : The Fortress-studiolla Hollywoodissa vuonna 1989
 Julkaistu: 1. huhtikuuta 1990
 Formaatti: 7" vinyylilevy, CD-levy
 Tekijä(t): Paul Stanley, Bob Halligan, Jr.
 Tuottaja(t): Gene Simmons, Paul Stanley
 Tyylilaji: glam metal, hard rock
 Kesto: 04.08
 Levy-yhtiö: Mercury Records
Listasijoitukset
 40.  (Mainstream Rock Tracks) 81.  (Billboard Hot 100)
Kissin muut singlet
| ”Forever” 1990 | ”Rise to It / Silver Spoon” 1990 | ”God Gave Rock 'N' Roll to You II” 1991 |
Rise to It on yhdysvaltalaisen hard rock -yhtye Kissin kappale. Se on avausraita yhtyeen vuoden 1989 studioalbumilla Hot in the Shade. Kappaleen on kirjoittanut yhtyeen laulajakitaristi Paul Stanley yhdessä laulaja-lauluntekijä Bob Halligan, Jr.:n kanssa. Kappale julkaistiin singlenä CD-levy-formaatissa 30. lokakuuta 1989 ja 7-tuumaisena vinyylisinglenä 1. huhtikuuta 1990. Vinyylipainoksessa singlen b-puolena ja CD-painoksessa toisena raitana on Stanleyn ja Vini Poncian kirjoittama kappale ”Silver Spoon”. Stanley laulaa myös singlen molempien kappaleiden päälauluosuudet.
Musiikkivideo

”Rise to It” -kappaleesta kuvattiin myös musiikkivideo, jonka ohjasi Mark Rezyka. Videossa yhtyeen laulajakitaristi Paul Stanley sekä laulajabassokitaristi Gene Simmons nähdään valmistautumassa konserttiin takahuoneessa vuonna 1975 ikonisissa puvuissaan ja maskeissaan. Stanley yrittää vakuuttaa Simmonsille, että yhtye voisi luopua maskeistaan ja asusteistaan, ja silti jatkaa samana yhtyeenä. Gene vastaa Stanleyn olevan kahjo, mutta tämä vakuuttaa ettei ole mitään, mitä Kiss ei voi tehdä. Tämän jälkeen itse kappale pyörähtää käyntiin yhtyeen esittäessä sitä konsertissa lavalla. Lavaosuudet kuvattiin Hollywoodissa.
Kappalelista

Rise to It – 4.08 (säv. Paul Stanley ja Bob Halligan, Jr., san. ja sov. Paul Stanley)
Silver Spoon – 4.38 (säv.  ja sov. Paul Stanley ja Vini Poncia, san. Paul Stanley)
Harri Jansson

Harri Jansson (s. 23. joulukuuta 1945 Helsinki) on entinen suomalainen 400 ja 800 metrin juoksija, jonka uran huippuvuodet olivat 1960-luvulla.
Harri Janssonin isä Kurt Jansson toimi 1951–1953 diplomaattina Pariisissa ja sen jälkeen New Yorkissa. Näin Harri Jansson vietti nuoruutensa aina 1960-luvulle Yhdysvalloissa.
Suomeen tultuaan hän edusti yleisurheilijana HIFK:ta. Kesästä 1964 tuli hänelle menetyksellinen, kun hän voitti 800 metrin Suomen-mestaruuden 20-vuotiaiden SM:ssä ja saavutti pronssia Kalevan kisoissa Oulussa. Seuraavana vuonna hän saavutti 20-vuotiaiden Suomen-mestaruuden 400 ja 800 metrillä. Samana kesänä hän juoksi 800 metrillä ennätyksensä 1.49,2, joka on edelleen vahvan yleisurheiluseuran HIFK-urheilijan paras 800 metrin tulos.selvennä Sen jälkeen Jansson sai SM-tason menestystä enää SM-tason viesteissä 4×800 metrillä vuosina 1968 ja 1969, jolloin HIFK sijoittui Harri Jansson ankkurinaan molemmilla kerroilla kolmanneksi.
Suomessa vietetyn armeijavuoden jälkeen Harri Jansson siirtyi 1960-luvun puolivälissä Kanadaan, jossa hän työskenteli aina eläkkeelle siirtymiseensä asti kanadalaisissa pankeissa Industrial Acceptance Corporation, Bank of Montreal ja Richmond Savings. Näistä hän työskenteli Bank of Montrealissa 20 vuotta työurastaan. Eläkevuosinaan Jansson on tunnettu finanssialan asiantuntijana Vancouverissa, jossa hän viime vaiheessa on asunut. Janssonista tuli vuonna 2005 Suomen kunniakonsuli Kanadan Vancouveriin.
Riihistenlampi

| Riihistenlampi |
| --- | --- |
Valtiot:  Suomi
Maakunnat:  Päijät-Häme
Kunnat:  Heinola
Koordinaatit:  61°19′36″N, 26°14′43″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Rievelin valuma-alue (14.17)
Laskuoja:  oja Nuhjakkaan 
Järvinumero:  14.172.1.024
Mittaustietoja
Pinnankorkeus:  85 m  
Pituus:  260 m  
Leveys:  120 m  
Rantaviiva:  0,717 km  
Pinta-ala:  2,308 ha  
Saaria:  ei saaria 
 fiRiihistenlampi 
Riihistenlampi Pukanlampi on Päijät-Hämeessä Heinolassa Vanhakylän lähellä sijaitseva lampi.
Maantietoa

Lammen pinta-ala on 2,3 hehtaaria, se on 250 metriä pitkä ja 100 metriä leveä. Lammella ei ole kartan mukaan saaria.  Sen rantaviivan pituus on 700 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Kymijoen alueen (14.1) Rievelin valuma-alueella (14.17), jonka Ylä-Rievelin–Enonveden alueeseen (14.172) se kuuluu. Lammen vedenpinnan korkeus on 85 metriä mpy.
Roberto Lippi

| Roberto Lippi> Henkilötiedot |
| --- | --- |
Kansalaisuus:   Italia
Formula 1 -ura
Aktiivivuodet:  1961-1963
Talli(t):  Yksityinen De Tomaso
Kilpailuja:  3 (1 lähtö)
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  0
Ensimmäinen kilpailu:  Italian Grand Prix 1961
Viimeinen kilpailu:  Italian Grand Prix 1963
Roberto Lippi (17. lokakuuta 1926 Rooma – 31. lokakuuta 2011 Anzio) oli italialainen Formula 1 -kuljettaja. Hän osallistui kolmeen Formula 1 -osakilpailuun kausina 1961–1963. Hän keskeytti kerran ja karsiutui kahdesti, eikä saavuttanut pisteitä. Hän ajoi De Tomaso -tallissa.
Hanatarash

| Hanatarash> Tiedot |
| --- | --- |
Toiminnassa:  1984–1998
Tyylilaji:  noise, hardcore punk, industrial
Kotipaikka:  Osaka, Japani
Jäsenet:  Yamataka Eye   Mitsuru Tabata  
Levy-yhtiö:  Hijokaidan   Public Bath   RRRecords   Shock City Records  
Infobox OKNimi-testi OK: 
Hanatarash (jap. ハナタラシ, entiseltä nimeltään Hanatarashi, vapaasti käännettynä ”räkänokka”) oli japanilainen noise-yhtye, jonka kokoonpanoon kuuluivat Boredoms-yhtyeen keulahahmo Yamataka Eye sekä Zeni Geva -yhtyeen kitaristi Mitsuru Tabata. Yhtye perustettiin Japanin Osakassa vuonna 1984, kun Eye ja Tabata tapasivat Einstürzende Neubautenin keikalla.[lähde? ]
Yhtye käytti musiikinteossa epätavallisia välineitä, kuten sähkötyökaluja, porakoneita ja raskasta koneistoa.
Live-esiintymiset

Hanatarash muistettiin parhaiten vaarallisista live-esiintymisistään. Yhtyeen kuuluisimpia stuntteja olivat muun muassa sirkkelin sitominen selkään ja sen irrotessa melkein jalan menettäminen, kuolleen kissan silpominen viidakkoveitsellä sekä keikkalavan tuhoaminen puskutraktorilla.
Vuonna 1985 yhtyeen keikkaa varten katsojat joutuivat täyttämään vastuuvapauslomakkeen mahdollisen loukkaantumisen vuoksi. Keikkaa ei kuitenkaan järjestetty, koska Yamataka Eye suunnitteli heittävänsä polttopullon yleisöön keikan aikana.
Hanatarashin tempauksien jälkeen yhtyeen keikat kiellettiin kokonaan. Yhtye kuitenkin palasi lavoille vielä 90-luvulla.
Osittainen diskografia

Take Back Your Penis! (1984)
Hanatarashi (LP, 1985)
2 (LP, 1988)
3 (LP, 1989)
The Hanatarash and His eYe 7” (1992)
4: AIDS-a-Delic (1994)
5: We Are 0:00 (1996)
Live!! 84 Dec. 16 Zabo-Kyoto (1993)
Live!! 88 Feb. 21 Antiknock / Tokyo (1992)
Live!! 82 Apr. 12 Studio Ahiru / Osaka (1993)
Aiheesta muualla

Hanatarash, the most dangerous band of all time (englanniksi)
Rob Kidd

| Rob Kidd |
| --- | --- |
 Rob Kidd Texasin kirjamessuilla marraskuussa 2007.
Henkilötiedot
Kansalaisuus:   Yhdysvallat
Kirjailija
Tuotannon kieli: englanti
Aikakausi:  2006–
Esikoisteos:  Myrsky nousee (2006)
Aiheesta muualla
Löydä lisää kirjailijoitaKirjallisuuden teemasivulta
Rob Kidd on kollektiivinen salanimi, jonka nimissä on kirjoitettu useita Pirates of the Caribbean -elokuvien maailmaan pohjautuvia lapsille ja nuorille suunnattuja merirosvoseikkailuja. Ensimmäisessä 13-osaisessa sarjassa päähenkilönä on teini-ikäinen Jack Sparrow. Sittemmin samalla kirjailijanimellä on kirjoittanut Tui T. Sutherland, jonka sarja Legends of the Brethren Court kuvaa hieman vanhempaa Jack Sparrow’ta niihin aikoihin, kun hänestä tuli Mustan helmen kapteeni.
Aiheesta muualla

Luettelo teoksista Fantasticfiction.co.uk. (englanniksi)
Risingshadow.fi: Rob Kidd
HMS Antares (1909)

| HMS Antares |
| --- | --- |

Aluksen vaiheet
Rakentaja:  Götaverken
Laskettu vesille:  11. kesäkuuta 1909
Palveluskäyttöön:  12. joulukuuta 1909
Poistui palveluskäytöstä:  13. kesäkuuta 1947
Loppuvaihe:  romutettu 1951
Tekniset tiedot
Uppouma:  119 t
Pituus:  40,2 m (kokonaispituus)
Leveys:  4,4 m
Syväys:  2,7 m
Koneteho:  2 000 hv
Nopeus:  27 solmua
Miehistöä:  18
Aseistus
Aseistus:  2 x 45,7 cm M/04 torpedoputkea 2 x 57 mm kan M/95D -tykkiä
HMS Antares (runkonumerot 43 ja V43) oli Ruotsin laivaston Plejad-luokan torpedovene, joka luokiteltiin myöhemmin yhteysalukseksi.
Valmistus

Alus tilattiin Götaverkeniltä. Alus laskettiin vesille 11. kesäkuuta 1909 ja liitettiin laivastoon vielä saman vuoden lopulla 12. joulukuuta.
Palvelus

Alus luokiteltiin 1928 yhteysveneeksi runkonumerolla V43, jolloin sen torpedoaseistus korvattiin miinanraivauskalustolla. Alus poistettiin palveluksesta 13. kesäkuuta 1947 ja romutettiin 1951.
Ruosterintaluuranen

| Ruosterintaluuranen |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Luurat Grallariidae
Suku::  Luuraset Grallaricula
Laji::  ferrugineipectus
Kaksiosainen nimi
 Grallaricula ferrugineipectus  (Sclater, 1857) 
Katso myös
   Ruosterintaluuranen Wikispeciesissä   Ruosterintaluuranen Commonsissa 
Infobox OKNimi-testi OKIUCN-testi OK: 
Ruosterintaluuranen (Grallaricula ferrugineipectus) on luurien heimoon kuuluva varpuslintu.
Levinneisyys

Ruosterintaluurasta tavataan Boliviassa, Ecuadorissa, Kolumbiassa, Perussa ja Venezuelassa. Lajia on kuvattu melko yleiseksi, ja sen kannankehitys on vakaa. Se on luokiteltu elinvoimaiseksi.
HMCS Toronto

HMCS Toronto on ollut kolmen Kanadan laivaston aluksen nimenä:
HMCS Toronto, Algerine-luokan fregatti
HMCS Toronto (K538), River-luokan fregatti
HMCS Toronto (FFH 333), Halifax-luokan fregatti.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”HMCS Toronto”, voi hakea sivunnimihaulla, laajalla sivunnimihaulla tai tekstihaulla.
Robert May (biologi)

| Robert May |
| --- | --- |

Henkilötiedot
Syntynyt: 8. tammikuuta 1936 Sydney, Australia
Kuollut: 28. huhtikuuta 2020 (84 vuotta)
Koulutus ja ura
Tutkinnot:  Sydneyn yliopisto
Väitöstyön ohjaaja:  Max Robert Schafroth
Instituutti:  Harvardin yliopisto   Sydneyn yliopisto   Princetonin yliopisto   Oxfordin yliopisto
Tutkimusalue:  teoreettinen ekologia
Palkinnot:  Weldon Memorial Prize (1980)   Frink-mitali (1995)   Crafoord-palkinto (1996)   Balzanin palkinto (1998)   Copley-mitali (2007)
Robert McCredie May (8. tammikuuta 1936 Sydney, Australia – 28. huhtikuuta 2020) oli australialainen ekologi. Hän opiskeli fysiikkaa ja aloitti työuransakin tuon tieteen parissa. Hän kiinnostui kuitenkin 1960-luvulla populaatiodynamiikasta ja on kirjoittanut teoreettisesta ekologiasta. May on toiminut Britanniassa hallituksen tieteellisenä neuvonantajana ja Royal Societyn johtajana.
Nuoruus ja opiskelu

Robert May syntyi Sydneyssä 1936. Hänen lapsuus oli melko yksinäinen, ja hän pelasi paljon palapelejä ja pulmapelejä.
May kävi Sydneyssä high schoolinsa ja oli muun muassa koulun väittelykilpailun kuuluneeseen joukkueeseen. Hän suoritti high schoolin erinomaisin arvosanoin ja aloitti 1953 kemiantekniikan opinnot Sydneyn yliopistossa. Hän opiskeli kemiantekniikan lisäksi fysiikkaa ja matematiikkaa. Hän valmistui 1956 kandidaatiksi ja 1959 tohtoriksi. Mayn väitöskirjatutkimus käsitteli suprajohtavuutta.